Mienke nou 'skool' toe | Netwerk24
Mienke Mulder en haar sussie, Zamoné (links), het Maandag hul eerste dag by hul nuwe kleuterskool in Benoni deurgebring. Hulle is hier saam met hul ouers, Verna en Ryno, en hul oudste sussie, Leané. Leané is in gr. R in die laerskool. Foto: Verskaf
Mienke Mulder, wat eersdaags twee jaar oud word, is Maandag vir die eerste keer "skool" toe.
Sy en haar sussie, Zamoné (2), is nou in die Musiek Goggas-kleuterskool in Benoni aan die Oos-Rand nadat hul vorige dagsorgsentrum sy deure in Desember gesluit het. Hulle het 'n ouer sussie, Leané (5), wat vanjaar in gr. R in die laerskool is.
Mienke het in Augustus 2017 breinskade opgedoen toe sy by haar dagmoeder in Mbombela, Mpumalanga, aan melk verstik het. Serebrale verlamming is daarna by haar gediagnoseer en sy kan dus nie loop, sit of self eet nie. Sy word met 'n buis in haar maag gevoer. Hoewel Mienke nie blind is nie, is dit nie duidelik wát sy kan sien nie omdat haar ogies nie voorwerpe volg nie.